b'\n_START_ARTICLE_\nTweel\n_START_PARAGRAPH_\nTweel (akronim iz ang. besede tire in wheel) je koncept, ki ga je razvil francoski gumar Michelin. Prednost Tweela je, da ne potrebuje zraka za inflacijo in zato ne more po\xc4\x8diti oziroma pu\xc5\xa1\xc4\x8dati. Nima pla\xc5\xa1\xc4\x8da pri strani ampak poliuretanske \xc5\xa1pice, ki dr\xc5\xbeijo tekalno povr\xc5\xa1ino in hkrati bla\xc5\xbeijo udarce, kot zrak pri konvencionalni gumi.\n_START_SECTION_\nNa\xc4\x8drtovanje\n_START_PARAGRAPH_\nTweel brezzra\xc4\x8dna guma ima konvencionalno tekalno povr\xc5\xa1ino (profil), ki se lahko zamenja ko se porabi. Prednost Tweela je tudi manj\xc5\xa1a poraba gume pri izdelavi, samo tekalna povr\xc5\xa1ina je izdelana iz gume. Z oblikovanjem debeline, oblike in velikosti \xc5\xa1pic, ter materiala iz katerega so zgrajene, se da prilagoditi vozne lastnosti gume.\n_START_SECTION_\nPrednosti in slabosti\n_START_PARAGRAPH_\nVelika prednost je, da ne morejo po\xc4\x8diti, zato je rezervna guma odve\xc4\x8d. Poleg tega imajo Tweel gume dolo\xc4\x8dene prednosti pred zra\xc4\x8dnimi. Za razliko konvencionale gume ima Tweel lahko visoko lateralno (bo\xc4\x8dno) trdnost (ang. stiffness) in hkrati nizko vertikalno trdnost. To se lahko dose\xc5\xbee, ker deli pri Tweelu niso medsebojno povezani in se jih lahko posamezno optimizira. Ker nimajo zraka, in imajo lahko luknje za odovod vode, se zelo zmanj\xc5\xa1a u\xc4\x8dinek hidroplaninga (aquaplaning). Michelin ocenjuje, da je \xc5\xbeivljenjska doba 2-3X ve\xc4\x8dja od zra\xc4\x8dne gume. Poleg tega se lahko zamenja samo profil in ne cela guma._NEWLINE_Tweel gume lahko delujejo tudi z deloma po\xc5\xa1kodovanimi \xc5\xa1picami. Vojska je zelo navdu\xc5\xa1ena nad novimi gubami zaradi zanesljivosti. Pri ekpslozijah min se Tweel gume bolje odnesejo._NEWLINE_Prvi prototipi so imeli porodne te\xc5\xbeave glede zvoka in vibracij pri visokih hitrostih. Napake so potem popravili in nove gume so zanesljive. Uspe\xc5\xa1no so opravile 2013 Hot Rod Power Tour.'